قاسم سوری

قاسم خان سوری ایک پاکستانی سیاست دان جو پاکستان قومی اسمبلی کے رکن اور موجودہ نائب اسپیکر قومی اسمبلی پاکستان ہیں۔

ابتدائی زندگی اور تعلیم
وہ جنوری 1969ء کو کوئٹہ کے خلجی پشتون خاندان میں پیدا ہوئے۔ ان کے والد کا طب کا کاروبار تھا جو سنہ 1997ء میں والد کی وفات کے بعد قاسم نے سنبھالا۔

قاسم نے اپنی ابتدائی تعلیم کوئٹہ اسلامیہ اسکول سے حاصل کی اور 1988ء کو فیڈرل گورنمنٹ کالج میں داخلہ لیا۔ انہوں نے سنہ 1990ء میں سیاسیات میں بیچلر کی سند اور 1992ء میں بین الاقوامی تعلقات میں ماسٹر کی سند، دونوں جامعہ بلوچستان سے حاصل کی۔

سیاسی زندگی
قاسم سنہ 1996ء سے پاکستان تحریک انصاف سے منسلک ہیں لیکن سنہ 2007ء سے فعال رکن بنے۔

وہ پاکستان کے عام انتخابات، 2013ء میں حلقہ این 259 (کوئٹہ) سے قومی اسمبلی پاکستان کی نشست کے لیے پی ٹی آئی کے امیدوار کے طور پر کھڑے ہوئے، لیکن ناکامیاب رہے۔ انہوں نے محمود خان اچکزئی کے مقابلے میں 16,006 ووٹ حاصل کیے اور نشست ہار گئے۔

وہ پاکستان کے عام انتخابات، 2018ء میں حلقہ این 256 (کوئٹہ-2) سے قومی اسمبلی پاکستان کی نشست کے لیے پی ٹی آئی کے امیدوار کے طور پر کھڑے ہوئے اور رکن منتخب ہوئے۔ انہوں نے 25,973 ووٹ پائے اور نوابزادہ لشکری رئیسانی کو شکست دی۔

انتخابات میں قاسم کی کامیابی کے بعد، پی ٹی آئی نے ان کو 13 اگست 2018ء کو قومی اسمبلی پاکستان کا ڈپٹی اسپیکر نامزد کیا۔ 15 اگست 2018ء کو وہ نائب اسپیکر قومی اسمبلی پاکستان منتخب ہوئے۔ انہوں نے 183 ووٹ حاصل کیے اور اپنے مد مقابل اسد محمود کو شکست دی۔

10 اپریل 2022 کو عمران خان کے خلاف تحریک عد م اعتماد کی تحریک کے رد عمل کے طور پر انہوں نے  عین اس وقت  استعفی دے دیا جب اگلے وزیر اعظم کے طور پر  انتخاب ہونے جا رہا تھا ۔

حوالہ جات 

1969ء کی پیدائشیں
بقید حیات شخصیات
پاکستان تحریک انصاف کے اراکین قومی اسمبلی
پاکستانی سیاست دانوں سے متعلق نامکمل مضامین
پاکستانی کاروباری شخصیات
پشتون شخصیات
فضلائے جامعہ بلوچستان
کوئٹہ کے سیاستدان
پاکستانی ارکان قومی اسمبلی 2018ء تا 2023ء
قومی اسمبلی پاکستان کے نائب اسپیکر
مہاجر شخصیات
قومی اسمبلی پاکستان کے رکن کے نامکمل مضامین
Short description is different from Wikidata